2019. gada 2. aprīlī Noteikumi Nr. 141

Rīgā (prot. Nr. 17 30. §)

**Grozījumi Ministru kabineta 2016. gada 19. janvāra noteikumos Nr. 50** "**Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2016. gada 19. janvāra noteikumos Nr. 50 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" īstenošanas noteikumi" (Latvijas Vēstnesis, 2016, 19., 242. nr.; 2017, 193. nr.; 2019, 7. nr.) šādus grozījumus:

1. Izteikt 2.9. apakšpunkta ievaddaļu šādā redakcijā:

"2.9. pēcdoktorants – Latvijas vai ārvalstu zinātnieks, kas doktora grādu ieguvis ne agrāk kā piecus gadus (pirmajā un otrajā pētniecības pieteikumu atlases kārtā) vai ne agrāk kā 10 gadus (trešajā un turpmākajās pētniecības pieteikumu atlases kārtās) pirms pētniecības pieteikuma iesniegšanas termiņa. Šo periodu var pagarināt par posmu līdz diviem gadiem, ja personai ir pamatots iemesls:".

2. Izteikt 6.1.1.1. apakšpunktu šādā redakcijā:

"6.1.1.1. jaunu pētnieku skaits atbalstītajās vienībās (pilnas slodzes ekvivalents) – 66;".

3. Izteikt 6.1.1.4. apakšpunktu šādā redakcijā:

"6.1.1.4. privātās investīcijas, kas papildina valsts atbalstu inovācijām vai pētniecības un izstrādes projektiem, – 640 000 *euro*;".

4. Izteikt 6.1.2.1. apakšpunktu šādā redakcijā:

"6.1.2.1. jaunu pētnieku skaits atbalstītajās vienībās (pilnas slodzes ekvivalents) – 118;".

5. Izteikt 6.1.2.4. apakšpunktu šādā redakcijā:

 "6.1.2.4. privātās investīcijas, kas papildina valsts atbalstu inovācijām vai pētniecības un izstrādes projektiem, – 3 200 000 *euro*;".

6. Aizstāt 9. un 9.1 punktā vārdus "privātais līdzfinansējums" ar vārdiem "nacionālais privātais līdzfinansējums".

7. Papildināt 18. punkta ievaddaļu aiz vārdiem "Eiropas Komisijas ekspertu datubāzē " ar vārdiem "vai līdzvērtīgā ārvalstu zinātnisko ekspertu datubāzē".

8. Papildināt 19.1. apakšpunktu aiz vārdiem "Eiropas Komisijas ekspertu datubāzē" ar vārdiem "vai līdzvērtīgā ārvalstu zinātnisko ekspertu datubāzē ".

9. Svītrot 23. punktā vārdus un skaitli "un šo noteikumu 25.3. apakšpunktā minēto atzinumu (ja attiecināms)".

10. Svītrot 25.3. un 26.3. apakšpunktu.

11. Papildināt III nodaļu ar 31.1 punktu šādā redakcijā:

"31.1 Pētniecības pieteikuma iesniedzējs pētniecības pieteikuma īstenošanu uzsāk sešu mēnešu laikā pēc lēmuma pieņemšanas par pētniecības pieteikuma iesnieguma apstiprināšanu."

12. Papildināt noteikumus ar 33.5., 33.6. un 33.7. apakšpunktu šādā redakcijā:

"33.5. bakalauru, maģistru un doktoru darbu vadīšana, recenzēšana, dalība noslēguma darbu komisijās;

33.6. pētniecības vai inovācijas projektu sagatavošana iesniegšanai Latvijas un starptautisko projektu konkursos;

33.7. sabiedrības iesaiste pētniecības pieteikuma norisēs un informēšana par projekta rezultātiem, kas nav saistīti ar intelektuālā īpašuma tiesībām."

13. Izteikt 35.2. apakšpunkta ievaddaļu šādā redakcijā:

"35.2. pētniecības pieteikumu pirmajā un otrajā atlases kārtā ar saimniecisko darbību saistīta pētniecības pieteikuma ietvaros:".

14. Papildināt noteikumus ar 35.3. apakšpunktu šādā redakcijā:

"35.3. pētniecības pieteikumu trešajā un turpmākajās atlases kārtās pēc pētniecības pieteikuma iesnieguma iesniegšanas finansējuma saņēmējam, ja īsteno ar saimniecisko darbību saistītu pētniecības pieteikumu."

15. Izteikt 42.2. apakšpunktu šādā redakcijā:

"42.2. no citiem pētniecības organizācijas rīcībā esošiem līdzekļiem, tai skaitā no savas saimnieciskās darbības, kredītresursu līdzekļiem, citiem finanšu resursiem vai finansējuma, ko piešķir saskaņā ar normatīvajiem aktiem par kārtību, kādā paredzami valsts budžeta līdzekļi valsts zinātniskās institūcijas pamatdarbību īstenošanai, vai ieguldījumiem natūrā, kuru vērtību ir iespējams neatkarīgi auditēt un novērtēt atbilstoši šo noteikumu [43. punktā](https://likumi.lv/ta/id/279803#p43) minētajiem nosacījumiem. Kopējais ieguldījums natūrā nepārsniedz piecus procentus no pētniecības pieteikuma kopējām attiecināmajām izmaksām. Ieguldījumu natūrā procentuālā ierobežojuma atbilstību pārbauda un absolūtu skaitļu pozīcijā fiksē finansējuma saņēmējs, apstiprinot pētniecības pieteikuma iesniegumu. Pētniecības pieteikuma īstenošanas periodā pētniecības pieteikuma budžeta izmaksu pozīciju, kurā ietverti ieguldījumi natūrā, absolūtos skaitļos nesamazina, ja citās pētniecības pieteikuma budžeta izmaksu pozīcijās:

42.2.1. rodas ietaupījums un tādēļ samazinās pētniecības pieteikuma kopējās attiecināmās izmaksas, bet pētniecības pieteikumā paredzētie mērķi un rādītāji tiek sasniegti;

42.2.2. konstatē neatbilstoši veiktas izmaksas, kuru neattiecināšanas dēļ samazinās pētniecības pieteikumu kopējās attiecināmās izmaksas."

16. Aizstāt 46. punkta otrajā teikumā vārdus "Līdzfinansējumu nodrošina" ar vārdiem "Privāto līdzfinansējumu nodrošina".

17. Izteikt 48.1. apakšpunktu šādā redakcijā:

"48.1. pēcdoktoranta (personāla) vidējās maksimālās mēneša izmaksas ir 2 731 *euro* ungadā tās nepārsniedz 32 772 *euro*, tai skaitā valsts sociālās apdrošināšanas obligātās iemaksas un citas sociālās garantijas, kuras noteiktas normatīvajos aktos darba tiesību un atlīdzības jomā;".

18. Svītrot 59. punktu.

19. Papildināt noteikumus ar 69.1 punktu šādā redakcijā:

"69.1 Pētniecības pieteikumam, kura īstenošanas termiņš nepārsniedz 12 mēnešus, vidusposma rezultātu zinātniskās kvalitātes izvērtējums netiek veikts. Gala rezultātu zinātniskās kvalitātes izvērtējums tiek veikts atbilstoši šo noteikumu 19. punktā minētajiem nosacījumiem."

20. Papildināt 79. punktu aiz vārdiem "publiskā finansējuma piešķiršanu" ar vārdiem un skaitļiem "saskaņā ar Komisijas regulas Nr. 651/2014 2. panta 28. punktu".

21. Papildināt noteikumus ar 79.1 punktu šādā redakcijā:

"79.1 Atbalstu piešķir ar dienu, kad finansējuma saņēmējs un ar saimniecisko darbību saistīta pētniecības pieteikuma iesniedzējs ir noslēguši līgumu par pētniecības pieteikuma īstenošanu."

Ministru prezidents A. K. Kariņš

Izglītības un zinātnes ministre I. Šuplinska